Željko Heimer
Željko Heimer (Zagreb, 23. 4. 1971), hrvatski veksilolog, predsjednik Hrvatskog grboslovnog i zastavoslovnog društva (HGZD) i pukovnik Hrvatske vojske (HV).

Biografija 
Dr. sc. Željko Heimer je rođen 23. 4. 1971 godine u Zagrebu. U Židovskoj općini Zagreb (ŽOZ) je, sredinom 1990-ih, više godina vodio kompjutorski centar. Kao student više
je godina bio i predsjednik Unije židovske omladine Hrvatske. Pohađao je i diplomirao 1997 na Fakultetu elektrotehnike i računarstva (FER) Sveučilišta u Zagrebu smjer industrijska elektronika. Od 1999 godine časnik je HV-a tj. Ministarstva obrane Republike Hrvatske (MORH), u Glavnom stožeru oružanih snaga Republike Hrvatske gdje i danas radi na mjestu voditelja Odsjeka za bojne informacijske sustave. Dr. Heimer je 2005 dobio titulu magistra znanosti iz polja elektronike i biomehanike. Doktorirao je na poslijediplomskom doktorskom studiju sociologije na Filozofskom fakultetu Sveučilišta u Zagrebu s diseratcijom "Identitet Oružanih snaga Republike Hrvatske iskazan zastavama iz Domovinskog rata i nakon njega". Od 1995 godine aktivan je član međunarodne udruge Flags of the World (Zastave svijeta) (FOTW). 2005 godine, dr. Heimer je u Zagrebu kao jedan od malobrojnih veksilologa u Hrvatskoj priredio izložbu norveških zastava, a koja je potom gostovala u nizu drugih gradova u Hrvatskoj i Norveškoj. Sa suradnicima je 2006 osnovao HGZD kad je i izabran za predsjednika Društva. Od 1996 urednik je web stranica FOTW-a, te od 1996 do 1997 bio je vicedirektor FOTW-a. Sudjelovao je na međunarodnim veksilološkim kongresima u New Yorku 2001, Stockholmu 2003, Buenos Airesu 2005, Berlinu 2007, Jokohami 2009, Washingtonu 2011 i Rotterdamu 2013, te heraldičkim kongresima u Stuttgartu 2010 i Maastrichtu 2012 godine. Urednik je polugodišnjak "Grb i zastava", glasnik HGZD-a. Objavio je dvije monografije o grbovima i zastavama Republike Hrvatske i Zagreba, te niz znanstvenih, stručnih i popularnih članaka u Hrvatskoj i inozemstvu. Dr. Heimer je pridruženi član Académie internationale d’héraldique (Internacionalna akademija za heraldiku), počasni član Makedonskog heraldičkog društva i Bugarskog heraldičkog i veksilološkog društva. Na svojim web-stranicama, na kroz više od 2000 slika, sustavno prikazuje današnje i povijesne grbove i zastave iz šire regije tj. prostora bivše SFR Jugoslavije. Za rad na promociji i očuvanju ovog dijela Hrvatske baštine, predsjednik Republike Hrvatske Ivo Josipović ga je 2010 godine odlikovao Redom hrvatskog pletera. Dr. Heimer je član Vijeća ŽOZ-a, te je aktivan u informativnom i kulturnom odboru općine.

Odlikovanja i pohvale 
  Red hrvatskog pletera

Djela 
 "MS Windows 98 : sve o Windowsima od A do Ž",  Vidi - to, Zagreb (1999)
 "Grb i zastava Republike Hrvatske", Leykam International, Zagreb (2008)
 "Grbovi i zastave grada Zagreba", Leykam International, Zagreb (2009)

Reference

Vanjske veze 
 The Flags & Arms of the Modern Era

Biografije, Zagreb
Hrvatski Židovi
Jugoslavenski Jevreji
Hrvatski veksilolozi